  Туспуктэм: Удмуртиысь физкультурая но спортъя министерстволэн пресс-службаез Наталия Сильвестрова Удмуртиысь Владислав Лекомцев суй-пыдзыя сӧсыр спортсменъёс пӧлын Россилэн чемпионатаз биатлонын куинь медаль утӥз. Ӵошатсконъёс Ханты-Манскийскын ортчо. Со сярысь спортсмен телеграм-каналаз ивортӥз. 16-тӥ южтолэзе 7,5 иськемъем спринтын Владислав Лекомцев кыкетӥ инты басьтӥз. Со котькуд рубежын одӥг мишенез ворсатэк кельтӥз. « Россилэн чемпионатэзлэн люкетэз Ижевскын ортчыку мон виси. Висем бере кужым азьло кадь ӧвӧл на, озьы ик трасса шуг вал, нырысьсэ таӵе рельефтӥ бызьылӥ » Владислав Лекомцев, Россилэн чемпионатаз пыриськись 17-тӥ южтолэзе 12,5 иськемем нимаз бызёнын спортсмен вань рубежъёсын шонер ыбылӥськиз но зарни медаль утӥз. « Туннэ ыбылӥськонлы саклык висъяй. <…> Тырши котькуд ыбонэз ӟеч быдэстыны » Владислав Лекомцев, Россилэн чемпионатаз пыриськись 18-тӥ южтолэзе 10 искеме бызьылонъёсын Владислав Лекомцев нырысетӥ луиз. 20-тӥ южтолэзе куасэн бызьылонъёс кутскозы, воргоронъёс 20 иськемез бызёзы. 21-тӥ южтолэзе – спринт, 22-тӥ южтолэзе 5 иськеме классика амалэн бызьылонъёс радъяськозы. Тодэ вайытом, Владислав Лекомцев но Владимир Каманцев «Возвращение в жизнь» премилэн лауреатъёсыз луизы.   Тегъёс: Спорт Биатлон ВладиславЛекомцев Удмуртия  